Դունիտ

Դունիտ, ներժայթուք գերհիմնային ապար՝ կազմված ձիթակն, պիրոքսեն և ուղեկցող՝ քրոմշպինելիդ միներալներից։ Կառուցվածքը նրբահատիկ է, գույնը՝ մուգ կանաչ, կապտականաչ կամ սև։ Դունիտը քրոմիտային հանքավայրերի մայր ապար է։ Հայաստանում դունիտների ներդրումները մտնում են Սևանի և Վեդու օֆիոլիթային գոտիների գաբրոպերիդոտիտային կազմավորումների մեջ։ Օգտագործվում է հրակայուն աղյուսի արտադրության մեջ։

Դունիտ անունը ծագել է Նոր Զելանդիայի Դուն լեռան անունից։

Մագմատիկ ապարներ
Սալերի տեկտոնիկա